Държавен вестник, бр. 27, 2005 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  27
Чл. 49. (1) При констатирани непълноти или
неточности заявителят се уведомява в 7-дневен
срок от постъпване на заявлението.
(2) Заявителят е длъжен да отстрани непъл-
нотите или неточностите в 14-дневен срок от
получаване на уведомлението по ал. 1.
(3) Комисията проверява достоверността и
пълнотата на информацията, съдържаща се в
подаденото заявление, точността на извърше-
ната оценка на риска, адекватността на плана
за наблюдение, на предвидения контрол, на
методите за ремедиация, на начините за трети-
ране на отпадъците и на плановете за спешни
действия при аварии.
(4) Министърът на околната среда и водите
въз основа на становище на комисията може да
поиска от заявителя да предостави допълнител-
на информация извън посочената в чл. 47, като
мотивира писмено искането си.
(5) В 60-дневен срок след подаване на заявле-
нието комисията изготвя становище и го пред-
ставя на министъра на околната среда и водите.
Чл. 50. (1) След изготвяне на становището
по чл. 49, ал. 5 Министерството на околната
среда и водите организира обществено обсъж-
дане, което да се проведе не по-късно от 45 дни.
(2) При общественото обсъждане се пред-
ставят резюмето на техническото досие, резю-
мето на оценката на риска по чл. 43 и станови-
щето на комисията по чл. 49, ал. 5.
(3) Не може да бъде предмет на обсъждане
информацията, определена за поверителна по
реда на глава шеста.
(4) Не по-късно от 30 дни преди датата на
обсъждането, в един централен всекидневник,
чрез местните средства за масово осведомяване,
чрез поставяне на обяви в съответните кметства
в района на освобождаване на ГМО в околната
среда, както и на Интернет страницата на ин-
формационната система по чл. 4, ал. 2, се обявя-
ват предметът на обществено обсъждане и мяс-
тото, където необходимата информация е на
разположение на заинтересуваните лица. В из-
вестието се обявяват и датата, и мястото, където
ще се проведе общественото обсъждане.
(5) Всяко лице може да предостави станови-
ще по предмета на обсъждането писмено или в
електронна форма.
(6) За участие в общественото обсъждане се
канят и заявителят или негови представители и
членовете на комисията.
(7) При общественото обсъждане се води
протокол, който се прилага към документите
за издаване на разрешението.
Чл. 51. (1) Въз основа на становището на
комисията и резултатите от общественото об-
съждане и след съгласуване с министъра на
земеделието и горите министърът на околната
среда и водите издава или отказва издаването
на разрешение за освобождаване на ГМО или
комбинация от ГМО в околната среда в срок до
90 дни от получаване на заявлението.
(2) Срокът по ал. 1 спира да тече:
1. до отстраняване на непълнотите или не-
точностите в заявлението;
2. докато заявителят предостави допълнител-
на информация по чл. 49, ал. 4;
3. докато се провежда обществено обсъжда-
не по чл. 50, което не може да удължи срока по
ал. 1 с повече от 30 дни.
(3) Освобождаването на ГМО в околната
среда се извършва поетапно, съобразно пред-
видените в разрешението условия, като за из-
пълнението на всеки етап се съставя прото-
кол. Към следващ етап се пристъпва само ако
при предходния етап не са установени небла-
гоприятни въздействия върху околната среда
или здравето на хората, животните и биораз-
нообразието.
(4) В разрешението по ал. 1 се определят
срокът и условията, при които да се извършва
освобождаването на ГМО в околната среда,
включително задължителните отстояния съг-
ласно приложение № 2.
Чл. 52. (1) Министърът на околната среда и
водите отказва да издаде разрешение за осво-
бождаване на ГМО в околната среда, когато
заявителят не е отстранил непълнотите или
неточностите в заявлението си в срока по чл. 49,
ал. 2 или ако становището на комисията е, че
има рискове за човешкото здраве или околната
среда и че предприетите мерки за защита са
недостатъчни или неефективни.
(2) Министърът на околната среда и води-
те отказва да издаде разрешение за освобож-
даване на ГМО в околната среда при наличие
на поле в съседство с биологичен начин на
производство.
(3) Отказът по ал. 1 и 2 подлежи на обжал-
ване по реда на Закона за Върховния админис-
тративен съд.
Чл. 53. Министерството на околната среда и
водите уведомява заявителя за решението по
чл. 51 или за отказа по чл. 52 в 14-дневен срок
от постановяването му.
Чл. 54. (1) В случаите на промени, настъпи-
ли при освобождаването на ГМО или комбина-
ция от ГМО, които могат да повишат риска за
човешкото здраве или околната среда, след
издаването на разрешение за освобождаване
заявителят е длъжен незабавно да:
1. предприеме необходимите мерки за защи-
та на човешкото здраве и околната среда;
2. информира министъра на околната среда
и водите за промените или за новите обстоя-
телства;
3. преразгледа прилаганите предпазни мер-
ки и да ги промени, ако е необходимо.
(2) Когато информацията по ал. 1 постъпи в
Министерството на околната среда и водите или
стане известна на членове на комисията, тя
подлежи на оценка от комисията. Информация-
та по ал. 1 и оценката на комисията се предос-
тавят на обществеността.